আকাশ ঢাকল কালো মেঘে,ঝেপে নামল বৃষ্টি, কমলা সতর্কতা জারি !

কলকাতা: শুক্রবার সকাল থেকে শহর ও শহরতলির আকাশ ছিল রোদ ঝলমলে। কিন্তু দুপুর গড়াতেই মেঘের ঘনঘটা। দুপুরেই নেমে এল রাতের অন্ধকার। তার পরে মুষলধারে বৃষ্টি নামল কলকাতায়। উত্তর থেকে দক্ষিণ কলকাতায় (Rain Start Kolkata) ভারী বৃষ্টি শুরু হয় সঙ্গে বজ্রপাত। একই অবস্থা সল্টলেকেও। কয়েক ঘণ্টার বৃষ্টিতে শহরের বেশ কয়েকটি জায়গায় জল জমেছে।

চলতি মরসুমে দক্ষিণবঙ্গে এখনও বর্ষা বিদায় নেয়নি। আলিপুর আবহাওয়া দফতরের পূর্বাভাস,চলতি সপ্তাহের শেষে রাজ্য থেকে বিদায় নেবে বর্ষা। অন্যদিকে শুক্রবারেই উত্তর বঙ্গোপসাগরে ঘূর্ণাবর্ত তৈরির যে সম্ভাবনা ছিল। এদিন দুপুরের পরে কালো মেঘে ঢেকে যায় কলকাতার আকাশ। তারপরই ঝমঝমিয়ে নামে বৃষ্টি। কলকাতা ও পার্শ্ববর্তী অঞ্চলে কমলা সতর্কতা জারি। কলকাতা ও পাশ্বর্বর্তী অঞ্চলে ৩০ থেকে ৪০ কিলোমিটার বেগে ঝোড়ো হাওয়ার সম্ভাবনা, পশ্চিম মেদিনীপুর, উত্তর ২৪ পরগনা ও উপকূলবর্তী অঞ্চলে কমলা সতর্কতা (Kolkata Orange Alert) জারি করা হয়েছে।দক্ষিণবঙ্গের বজ্রবিদ্যুৎ-সহ বর্ষণের ৯ জেলায় বজ্রবিদ্যুৎ সহ বৃষ্টির আশঙ্কা রয়েছে। কলকাতা, হাওড়া, হুগলি, দুই ২৪ পরগনা, দুই মেদিনীপুর, ঝাড়গ্রাম, নদিয়ায় সতর্কতা জারি হয়েছে। আবহাওয়া দফতর সূত্রে খবর, রাজ্য়ে মৌসুমী বায়ুর উপস্থিতি থাকায় বৃষ্টি কবে পুরোপুরি থামবে, তা এখনই বলা যাচ্ছে না।

আরও পড়ুন:জনপ্রিয় মণ্ডপের পাশেই বিষাক্ত খাবারের স্টল! ধরা পড়ল পুরসভার নজরদারিতে

জানা গিয়েছে আগামী শনিবার পর্যন্ত দক্ষিণবঙ্গে বজ্রবিদ্যুৎ-সহ বৃষ্টিপাতের সম্ভাবনা রয়েছে। আগামী ২৪ ঘন্টায় বা আগামী দুদিনে দক্ষিণবঙ্গে উপকূল জেলা দুই ২৪ পরগনা কলকাতা হাওড়া হুগলি সংলগ্ন নদীয়া দুই মেদিনীপুর ঝাড়গ্রাম বজ্র বিদ্যুৎ সহ বৃষ্টিপাতের সম্ভাবনা। মূলত হালকা থেকে মাঝারি বৃষ্টিপাতের সম্ভাবনা বেশি রয়েছে। বাকি জেলাগুলিতে দু এক জায়গায় হালকা বৃষ্টি সম্ভাবনা রয়েছে।দুদিন পরে দক্ষিণবঙ্গের বৃষ্টিপাতের পরিমাণ কমবে। কেবলমাত্র তৃতীয় দিনে উপকূল দুই ২৪ পরগনা এবং দুই মেদিনীপুর এবং তার সংলগ্ন জেলাগুলিতে এক দু জায়গায় বৃষ্টি হতে পারে।

উত্তরবঙ্গে এখন বৃষ্টিপাত কমেছে। এবং কেবলমাত্র এক দু জায়গায় হালকা বৃষ্টিপাত হতে পারে আগামী তিন চার দিন। তারপর শুষ্ক আবহওয়া হতে পারে। দক্ষিণ বঙ্গে তিন চার দিন পর শুষ্ক আবহাওয়া সম্ভাবনা। মৌসুমী বায়ু পশ্চিমবঙ্গের কিছু অংশ থেকে বিদায় নেবার সম্ভাবনা রয়েছে আগামী তিন চার দিনে।

দেখুন ভিডিও